টিকেট কাটা হয়ে গেলে পাসপোর্ট সাইজের এক কপি সদ্য তোলা ছবি,পাসপোর্ট, পাসপোর্ট এর ফটোকপি, বাসের টিকেটের ফটোকপি, আইডি কার্ডের ফটোকপি ( ছাত্রদের জন্য), জন্মনিবন্ধন/ জাতীয় পরিচয় পত্রের ফটোকপি, বিদ্যুৎ বিলের ফটোকপি আর নেপাল এম্বাসির ওয়েবসাইট (www.nepembassy-dhaka.org/visa.html) থেকে ডাউনলোড করা পূরণকৃত ফর্ম নিয়ে চলে যান গুলশানস্থ নেপাল এম্বাসিতে। নতুন বাজারের আমেরিকান এম্বাসি হয়ে ঢুকে ভ্যাটিকান এম্বাসির ঠিক সামনেই নেপাল এম্বাসি অবস্থিত। ভারতের ট্যুরিস্ট ভিসা থাকলে নেপালের ভিসা পেতে কোনো সমস্যা হয় না। ৩০ দিন মেয়াদের এই ভিসা যদি প্রথমবারের মতো করা হয় তবে সার্কভুক্ত দেশের জন্য কোনো টাকা লাগে না। পরের বার থেকে ২,২০০ টাকা করে লাগে। সাধারণত পাসপোর্ট জমা দেয়ার একদিন পরেই নেপালের ভিসা দিয়ে দিবে।